Ceartă pe bugetul Uniunii Europene pentru următorii 7 ani. Cum se împart banii la Bruxelles.
Parlamentul European se opune propunerilor formulate de Consiliul European privind bugetul multianual al Uniunii Europene. PE: Propunerile privind Cadrul Financiar Multianual 2021-2027 sunt "mult sub aşteptări". Echipa de negociere a PE "se opune propunerilor şi se aşteaptă să nu fie adoptate concluziile de către Consiliul European pe această bază".
Parlamentul European a transmis, miercuri, că se opune propunerilor formulate de Charles Michel, preşedintele Consiliului European, privind bugetul multianual al Uniunii Europene."În podida primelor contacte demne de salutat pe care le-am avut în ultimele săptămâni cu preşedintele Consiliului European, Charles Michel, propunerile sale privind Cadrul Financiar Multianual 2021-2027 sunt mult sub aşteptările Parlamentului European şi ale cetăţenilor", a comunicat echipa de negociatori a PE."Preşedintele Michel consideră drept proiect propunerea nefastă pregătită la nivel tehnic de Preşedinţia finlandeză a Consiliului UE în decembrie 2019. În timp ce noi ne-am aştepta la investiţii semnificative pentru aplicarea Pactului Verde, tranziţiei digitale şi construirii unei Europe mai puternice, preşedintele Michel confirmă sau continuă reducerea fondurilor pentru agricultură, coeziune, cercetare, investiţii în infrastructură, digitalizare, IMM-uri, Erasmus, angajarea tinerilor, migraţie, apărare şi în multe alte domenii", argumentează echipa de negociere a PE."În materie de venituri, Parlamentul UE notează că există o deschidere în propuneri, dar identifică două probleme majore: în primul rând, trebuie să evităm un mecanism de corectare privind contribuţiile în sectorul materialelor din plastic care ar afecta efectele de stimulare. În al doilea rând, trebuie introdus în acordul final un angajament clar şi obligatoriu privind noi resurse proprii suplimentare în bugetul multianual 2021-2027. În acest context, echipa de negociere se opune acestei propuneri şi se aşteaptă să nu fie adoptate concluziile de către Consiliul European pe această bază", subliniază echipa de negociere, conform unui comunicat postat pe site-ul Parlamentului EuropeanBugetul UE. Disensiuni privind 230 de miliarde de euroNegocierile privind bugetul Uniunii Europene pentru perioada 2021-2027 sunt marcate încă de disensiuni privind suma de 230 de miliarde de euro, a declarat marţi seară David Sassoli, preşedintele Parlamentului European. "În acest moment, încă avem disensiuni privind suma de 230 de miliarde de euro", a declarat David Sassoli, conform unui comunicat al Parlamentului UE."În cele două întâlniri pe care le-am avut astăzi cu preşedintele Consiliului European, Charles Michel, noi am confirmat poziţia unanimă a Parlamentului European asupra proiectului prezentat sâmbătă. Încă suntem departe de o propunere acceptabilă. Sperăm că reprezentanţii Consiliului vor reacţiona printr-o versiune mai ambiţioasă, capabilă să lanseze negocierile formale", a precizat David Sassoli.